Za one koji ne mogu da govore
Za one koji ne mogu da govore je bosanskohercegovački dramski igrani film snimljen 2013. u režiji Jasmile Žbanić. Autori scenarija su Kym Vercoe, Jasmila Žbanić i Zoran Solomun, a direktorica fotografije je Christine Maier. Glavne uloge tumače Kym Vercoe, Boris Isaković, Jasna Đuričić, Simon McBourney, Leon Lučev i Branko Cvejić. Film je inspirisan stvarnom potresnom pričom australijske umjetnice Kym Vercoe, koja posjećuje Višegrad u potrazi za čuvenim mostom o kojem je čitala u knjizi Na Drini ćuprija Ive Andrića, ne znajući šta se u ovom gradu dešavalo tokom rata. Film je baziran na pozorišnom komadu Kym Vercoe Sedam kilometara sjeveroistočno. Pod utjecajem filma Tim Clancy ispravlja svoj turistički vodič za Bosnu i Hercegovinu.